વિજયનગર તાલુકાના અભાપુર ખાતે આવેલ પોળોને વિકસાવવા પ્રવાસન નિગમે કરોડો રૂપિયાનો ખર્ચ કરી પર્યટક સ્થળ બનાવ્યુ છે ત્યારે પોળો ખાતે ખાણીપીણી વેચી તથા અન્ય રોજગારીનો ધંધો કરી પેટીયુ રળતા લોકોને સરકાર દ્વારા લારી ગલ્લા સહિતના રોજગાર લક્ષી સાધનો આપવામાં આવ્યા હતા પરંતુ નવા આવેલા ગાંધીનગર રેન્જના સીસીએફએ આ લોકોને ત્યાંથી ધંધો બંધ કરી પોળોથી દુર જતુ રહેવાની ધમકીઓ આપતાં વિવાદ ઉભો થયો છે, એક સપ્તાહ અગાઉ ફોરેસ્ટ વિભાગના સીસીએફ એન. એસ. યાદવ પોળોમાં આવી ને નાનો ધંધો ચલાવી રહેલા આદીવાસી લોકોને ધમકાવી એમ કહેતા હતા કે, અહીંયાથી લારી ગલ્લા ઉપાડી લો અને અહીં ફરીવાર આવતા નહીં જો તમે પરત આવશો તો માર મારીને અહીંયાથી ભગાડી દઈ શું ?